ປ. ຣັດເຊຍ ປົກປ້ອງ ປະເທດຂອງທ່ານ ໃນການຊ່ອຍເຫຼືອ ທາງທະຫານ ແກ່ຊີເຣຍ
ທ່ານ Assad ມັກໃຊ້ຄຳເວົ້າ “ພວກກໍ່ການຮ້າຍ” ທີ່​ໄດ້​ອະທິບາຍ​ເຖິງ​ ພວກ​ຕໍ່ຕ້ານລັດຖະບານ ໃນການຕໍ່ສູ້ ກັບກອງ​ກຳລັງ​ຂອງ​ທ່ານ.
ປະທານາທິບໍດີຣັດເຊຍ ທ່ານ Vladimir Putin ໄດ້ປົກປ້ອງ ປະເທດຂອງທ່ານໃນ ການໃຫ້ຄວາມສະໜັບສະໜຸນທາງ ທະຫານຕໍ່ຊີເຣຍ ໂດຍກ່າວໃນວັນອັງຄານມື້ນີ້ວ່າ ຣັດເຊຍ ຍັງຈະສືບຕໍ່ໃຫ້ການຊ່ອຍເຫຼືອຕໍ່ກອງກຳລັງຂອງປະທານາ ທິບໍດີຊີເຣຍ ທ່ານ Bashar al-Assad ໃນການ ໃນການຖະແຫຼງຕໍ່ກອງປະຊຸມຄວາມປອດໄພພູມີພາກ ທີ່ Tajikistan, ທ່ານ Putin ໄດ້ກ່າວວ່າ ທ່ານ Assad ແມ່ນເປີດກ້ວາງສຳລັບການປະຕິບັດງານກັບພວກຕໍ່ຕ້ານ ທີ່ມີເຫດ ມີຜົນໃນຊີເຣຍ ໃນການແກ້ໄຂບັນຫາຂັດແຍ້ງ ທາງການເມືອງທີ່ແກ່ຍາວມາເປັນເວລາ 4 ປີເຄິ່ງແລ້ວນັ້ນ ແຕ່ວ່າຈຸດເພັ່ງເລັງໃນຂັ້ນ ທຳອິດນີ້ ແມ່ນການຕໍ່ສູ້ກັບພວກກໍ່ການຮ້າຍ ທ່ານ Assad ມັກໃຊ້ຄຳເວົ້າ “ພວກກໍ່ການຮ້າຍ” ທີ່ໄດ້ອະທິບາຍເຖິງພວກຕໍ່ຕ້ານລັດຖະ ບານ ໃນການຕໍ່ສູ້ກັບກອງກຳລັງຂອງທ່ານ ທີ່ມີຄວາມສະລັບສັບຊ້ອນຫຼາຍຂຶ້ນ ທີ່ມີຮວມ ທັງກຸ່ມລັດອິສລາມ ໃນຫຼາຍໆເຂດຂອງປະເທດ ທ່ານ Putin ຍັງໄດ້ຕອບໂຕ້ຕໍ່ພວກຕຳນິຕິຕຽນທີ່ໄດ້ກ່າວວ່າ ການເຂົ້າມາພົວພັນຂອງຣັດ ເຊຍໃນຊີເຣຍ ຍັງຜົນໃຫ້ມີຜູ້ຄົນອົບພະຍົບຫລົບໜີອອກຈາຂົງເຂດເພີ້ມຂຶ້ນ ທ່ານໄດ້ກ່າວ ວ່າ ຖ້າປາສະຈາກການຊ່ອຍເຫຼືອຂອງຣັດເຊຍ ຕໍ່ຊີເຣຍ ແລ້ວສະຖານະການແມ່ນຍິ່ງຈະ ຮ້າຍແຮງກວ່ານີ້ ແລະຍິ່ງພາໃຫ້ມີການອົບພະຍົບຈຳນວນຫຼວງຫຼາຍອອກຈາກຂົງເຂດ ການໃຫ້ຄວາມເຫັນຂອງທ່ານ ມີຂຶ້ນນຶ່ງມື້ ຫຼັງຈາກກະຊວງການຕ່າງປະເທດສະຫະລັດ ລາຍງານວ່າ ເບິ່ງຄືວ່າຣັດເຊຍ ແມ່ນກຳລັງຈະຕັ້ງຖານທັບອາກາດໃນຊີເຣຍ ໂຄສົກຂອງທຳນຽບຫ້າແຈ ຮ້ອຍເອກ Jeff Davis ໄດ້ບອກກັບພວກນັກຂ່າວໃນວັນຈັນ ວານນີ້ວ່າ ການເຄື່ອນຍ້າຍທະຫານ ແລະການອຸບປະກອນຕ່າງໆ ເຂົ້າໄປໃນບໍລິເວນ ໃກ້ໆ ກັບເມືອງທ່າ Latakia ນັ້ນ ແຫ້ເຫັນເຖິງການສ້າງຕັ້ງຖານທັບ ” ອົງການຂ່າວຂອງຕາເວັນຕົກ ໃນເຊົ້າວັນຈັນວານນີ້ ໄດ້ອ້າງເອົາຄຳເວົ້າຂອງເຈົ້າໜ້າທີ່ ສະຫະລັດ ທີ່ບໍ່ໄດ້ລະບຸຊື່ວ່າ ຣັດເຊຍໄດ້ສົ່ງປືນໃຫຍ່ ແລະລົດຖັງ T-90 7 ຄັນໄປຍັງ ສະໜາມບິນຊີເຣຍແຫ່ງນຶ່ງໃກ້ໆກັບເມືອງ Latakia